Pythagorase kolmik
Arvuteoorias nimetatakse Pythagorase kolmikuks ehk Pythagorase arvukolmikuks kolme erineva positiivse täisarvu komplekti, mille puhul kahe väiksema arvu ruutude summa võrdub suurima arvu ruuduga. Arve, mis moodustavad Pythagorase kolmiku, nimetatakse Pythagorase arvudeks. Pythagorase teoreemi järgi võib Pythagorase kolmiku kolme arvu käsitada ka täisnurkse kolmnurga küljepikkustena eukleidilises geomeetrias. Kolmnurk, mille küljepikkused moodustavad Pythagorase kolmiku, on täisnurkne ja sellist kolmnurka nimetatakse Pythagorase kolmnurgaks. Kui Pythagorase kolmiku arvud a {\displaystyle a} , b {\displaystyle b} ja c {\displaystyle c} on ühisteguriteta, siis seda kolmikut nimetatakse primitiivseks Pythagorase kolmikuks.